Mark Wahlberg & Winston Duke Beraksi Dalam Trailer SPENSER CONFIDENTIAL
Netflix telah melancarkan trailer rasmi filem aksi-komedi Spenser Confidential menampilkan Mark Wahlberg yang cuba untuk menjatuhkan kartel dadah, polis korup dan ahli politik yang memerangkapnya pada 5 tahun yang lalu. Berdasarkan novel Wonderland karya Ace Atkin, filem aksi ini turut menampilkan Wiston Duke dan Post Malone. Anda boleh saksikan trailer filem dipemain video dibawah. Selepas keluar dari penjara bekas anggota polis, Spenser (Mark Wahlberg) telah meninggalkan bandar Boston, dan bertemu bekas mentornya, Henry yang juga merupakan jurulatih tinju. Manakala, peninju MMA, Hawk merasakan dia akan menjadi lawan yang hebat berbanding Spenser. Apabila dua bekas rakan sekerja Spenser dibunuh, dia telah merekrut Hawk dan bekas teman wanitannya, Cissy untuk membantu menyiasat dan membawa dalang ke muka pengadilan. Filem arahan Peter Berg (Deepwater Horizon, Patriots Day) ini dibintangi Mark Wahlberg sebagai Spenser, bekas anggota polis, Wiston Duke sebagai Hawk, Post Malone, Alan Arkin sebagai Henry Cimoli, Illiza Shlesinger sebagai Cissy, Cassie Ventura sebagai Elise, Bookem Woodbine dan James DuMont. Ini merupakan kolaborasi kelima diantara Wahlberg dan pengarah, Peter Beg. Mereka sebelum ini bekerjasama dalam filem Lone Survivor, Deepwater Horizon, Patriot Day dan Mile 22.  Lone Survivor, Deepwater Horizon, Patriot Day  Spenser Confidential akan mula ditayangkan di Netflix pada 6 Mac ini.